Dunaújváros Megyei Jogú Város Polgármesteri Hivatala

a közszolgálati tisztviselőkről szóló 2011. évi CXCIX. törvény 45. § (1) bekezdése alapján

**pályázatot hirdet**

**pályázati koordinációs ügyintéző**

 munkakör betöltésére

**A közszolgálati jogviszony időtartama:** Határozatlan idejű közszolgálati jogviszony

**Foglalkoztatás jellege:** Teljes munkaidő

**A munkavégzés helye:** DMJV Polgármesteri Hivatala

Főépítészi, Építésügyi és Környezetvédelmi Osztály,

2400 Dunaújváros, Városháza tér 1.

**A munkakörhöz tartozó főbb tevékenységi körök:**

1. Közreműködik az önkormányzati vonatkozású pályázati tevékenységek előkészítésében, szervezésében, koordinációjában és irányításában
2. Projektkoordináció szakmai feladatai
* Az önkormányzati részvétellel vagy önrésszel végrehajtott pályázati projektek vonatkozásában közreműködik a szerződések előkészítésében
* Az önkormányzati részvétellel vagy önrésszel végrehajtott pályázati projektek vonatkozásában közreműködik csoportmunka szervezésében, kapcsolódó közgyűlési döntések előkészítésében,
* projektszervezetek létrehozásában és működtetésében a pályázati projektek megvalósítása során,
* A döntéshozók tájékoztatásában a pályázati tevékenységről

3. projektek esetében elvégzi a projektkoordinációs tevékenységet

4. Szakmai közreműködő a **Modern Városok Programban** és a **Településfejlesztési Operatív Programban** meghirdetett és Dunaújváros Megyei Jogú Város Integrált Területi Programjának megfelelően megvalósítandó projektek előkészítésében.

5. Részt vesz az Integrált Településfejlesztési Stratégia megvalósításával kapcsolatos feladatokban.

6. Elvégzi a rábízott kiemelt nagy projektekkel kapcsolatos feladatokat

**Jogállás, illetmény és juttatások:**

A jogállásra, az illetmény megállapítására és a juttatásokra a közszolgálati tisztviselőkről szóló 2011. évi CXCIX. törvény rendelkezései, valamint Dunaújváros Megyei Jogú Város Közgyűlése 7/2013. (III. 01.) önkormányzati rendelete rendelkezései az irányadók.

**Pályázati feltételek:**

* magyar állampolgárság
* cselekvőképesség
* büntetlen előélet
* egyetemi, főiskolai szintű közgazdász szakképzettség
* MS Office felhasználó szintű ismerete

# A pályázat elbírálásánál előnyt jelent:

* közigazgatási szakmai tapasztalat
* szakirányú pályázatírással kapcsolatos szakképzettség
* közigazgatási alap- ill. szakvizsga

**Elvárt kompetenciák:**

* szakmai ismeretek alkalmazása
* önálló, precíz munkavégzés
* problémamegoldás, rugalmasság, jól terhelhetőség
* csapatmunka, együttműködés

**A pályázat részeként benyújtandó iratok, igazolások:**

* szakmai életutat bemutató önéletrajz
* iskolai végzettséget és egyéb végzettséget tanúsító okiratok másolata
* 3 hónapnál nem régebbi hatósági bizonyítványt, mely igazolja a büntetlen előéleten túl, hogy nem áll a munkakörének megfelelő foglalkozástól eltiltás hatálya alatt , vagy igazolás az okirat igénylésről,
* nyilatkozat arról, hogy a pályázati anyagot az elbírálásban résztvevők megismerhetik.

**A munkakör betölthetőségének időpontja:**

A munkakör legkorábban a pályázat elbírálását követően azonnal betölthető.

**A pályázat benyújtásának határideje:**

2017. december hó 15. nap

**A pályázat benyújtásának módja:**

Elektronikusan: Szabó Márta személyügyi ügyintéző részére szabomarta@pmh.dunanet.hu e-mail. címre

**A pályázati eljárás, a pályázat elbírálásának módja, rendje:**

Az eljárásban csak a hiánytalan pályázati dokumentációk vesznek részt. Az előszűrés az önéletrajz és a motivációs levél alapján történik. A személyes meghallgatásra behívottak közül – főépítészi, építésügyi és környezetvédelmi osztályvezető javaslata alapján – a polgármester egyetértésével a jegyző dönt a foglalkoztatott személyéről, melyről a pályázók írásban értesítést kapnak.

**A pályázat elbírálásának határideje:**

2017. év december hó 20. nap

**Egyén információk:**

A munkakör tartalmával kapcsolatosan további információt Szabó Imre főépítészi, építésügyi és környezetvédelmi osztályvezető nyújt a 25/544-335-ös 20/333-7128 telefonszámon.

A pályázati kiírással és a betöltéssel kapcsolatosan Szabó Márta személyügyi ügyintéző ad információt a 25/544-144-es telefonszámon.